
PROJEKTS uz 10.09.2026.

Finanšu komitejā 16.09.2026.
domē: 24.09.2026.
sagatavotāja: Santa Ruģēna
ziņotāja: Santa Ruģēna
                                                                                                                 
			        	
LĒMUMS
Ādažos, Ādažu novadā
				
2026. gada 24. septembrī					          Nr.«DOKREGNUMURS»	

Par sadarbības līgumu ar VSIA “Latvijas Valsts ceļi” 

Ādažu novada pašvaldības dome izskatīja VSIA “Latvijas Valsts ceļi”, reģistrācijas Nr. 40003344207, sagatavoto līguma projektu Nr. LVC/2026/2.SL19 PAR GĀJĒJU CEĻA, GĀJĒJU PĀREJAS UN TĀ APGAISMOJUMA, LIETUS ŪDENS KANALIZĀCIJAS IZBŪVI  UN  UZTURĒŠANAS DARBU VEIKŠANU valsts vietējā autoceļa V30 “Baltezers–Ādaži” posmā, saistībā ar būvprojektu “Jaunkūlu ielas pārbūve, Ādažos” (Būvniecības informācijas sistēmas lietas Nr. BIS-BL-798077-10923).
Ādažu novada pašvaldības dome 25.04.2024. pieņēma lēmumu Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” (turpmāk – Projekts), konceptuāli atbalstot Projekta īstenošanu.
Centrālā finanšu un līgumu aģentūra (turpmāk – CFLA) 19.05.2025. pieņēma lēmumu Nr. 39-2-10/2505, apstiprinot Eiropas Reģionālās attīstības fonda finansējumu Projektam (pašvaldības reģ. Nr. ĀNP/1-11-1/25/3187). Pašvaldība ar CFLA 27.05.2025. noslēdza vienošanos par Eiropas Savienības fonda projekta īstenošanu Nr. 5.1.1.1/1/24/I/015. Projekts tiek īstenots 5.1.1. specifiskā atbalsta mērķa ietvaros, ievērojot Ministru kabineta 16.01.2024. noteikumus Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” (turpmāk – Noteikumi).
Saskaņā ar Noteikumu 39.1. apakšpunktu publiska persona var veikt ieguldījumus citas publiskas personas īpašumā vai valdījumā, ja valdījuma tiesības ir iegūtas uz termiņu, kas nav īsāks par pieciem gadiem no projekta noslēguma maksājuma veikšanas dienas un par projekta ieguldījumiem ir noslēgta savstarpēja vienošanās. Projekta ietvaros paredzētie būvdarbi daļēji tiek veikti zemes vienībā ar kadastra apzīmējumu 8044 010 0105, kas ir Latvijas valsts īpašums Satiksmes ministrijas personā un kura pārvaldību īsteno VSIA “Latvijas Valsts ceļi”. Līguma projekts paredz minētās ceļa zemes nodalījuma joslas daļas nodošanu Ādažu novada pašvaldībai bezatlīdzības lietošanā uz nenoteiktu laiku, lai īstenotu Projektā paredzēto infrastruktūras izbūvi un nodrošinātu tās uzturēšanu. VSIA “Latvijas Valsts ceļi” ir sagatavojusi pašvaldībai parakstīšanai līguma projektu, paredzot sadarbību infrastruktūras izbūvē un uzturēšanā valsts autoceļa zemes nodalījuma joslā - gājēju ceļa izbūvē, gājēju pārejas horizontālā apzīmējuma un tā apgaismojuma ierīkošanā, kā arī slēgtās lietus ūdens kanalizācijas izbūvē (turpmāk – Būves), un Būvju ikdienas uzturēšanas darbu veikšanā valsts vietējā autoceļa V30 “Baltezers–Ādaži” posmā no 0,680 km līdz 0,745 km (labajā ceļa pusē) zemes vienībā ar kadastra apzīmējumu 80440100105. 
Saskaņā ar līguma 1.–5. punktu, līguma priekšmets ir Pušu sadarbība gājēju ceļa, tam pakārtoto satiksmes organizācijas tehnisko līdzekļu, gājēju pārejas apgaismojuma un slēgtās lietus ūdens kanalizācijas izbūvē, kā arī to ikdienas uzturēšanā valsts vietējā autoceļa V30 “Baltezers–Ādaži” posmā no 0,680 km līdz 0,745 km labajā ceļa pusē. VSIA “Latvijas Valsts ceļi” nodod Pašvaldībai bezatlīdzības lietošanā attiecīgo ceļa zemes nodalījuma joslas daļu zemes vienībā ar kadastra apzīmējumu 80440100105; tās robežas ir noteiktas līguma 1. un 2. pielikumā. Pašvaldība Būves izbūvē par saviem līdzekļiem, savukārt VSIA “Latvijas Valsts ceļi” saskaņo atbilstoši tehniskajiem noteikumiem izstrādāto būvprojektu un sniedz atzinumu par uzbūvēto Būvju gatavību pieņemšanai ekspluatācijā.
Saskaņā ar līguma 6. un 7. punktu Pašvaldība sešu mēnešu laikā pēc būvdarbu pabeigšanas un Būvju nodošanas ekspluatācijā reģistrē gājēju ceļu, slēgto lietus ūdens kanalizāciju (K2) un gājēju pārejas apgaismojumu Kadastra informācijas sistēmā kā Pašvaldībai piederošus īpašumus. Pašvaldība par saviem līdzekļiem nodrošina Būvju, izvietoto ceļa zīmju un bezatlīdzības lietošanā nodotās ceļa zemes nodalījuma joslas daļas ikdienas uzturēšanu, tostarp ne retāk kā vienu reizi gadā atjauno gājēju pārejas horizontālo apzīmējumu un virziena saliņu.
Līguma parakstīšana ir nepieciešama, lai nodrošinātu Projekta īstenošanu atbilstoši Eiropas Savienības fondu finansējuma nosacījumiem un normatīvo aktu prasībām attiecībā uz ieguldījumiem citas publiskas personas īpašumā.
Pamatojoties uz Pašvaldību likuma 4. panta pirmās daļas 3. punktu, kā arī domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Noslēgt līgumu ar VSIA “Latvijas Valsts ceļi” par gājēju ceļa, gājēju pārejas un tā apgaismojuma, lietus ūdens kanalizācijas izbūvi un uzturēšanas darbu veikšanu valsts vietējā autoceļa V30 “Baltezers–Ādaži” posmā no 0,680 km līdz 0,745 km saskaņā ar lēmuma pielikumā pievienoto līguma projektu (VSIA “Latvijas Valsts ceļi” līguma Nr. LVC/2026/2.SL18).
2. Noteikt, ka 1. punktā minētais līguma projekts, tai skaitā tā 1. un 2. pielikums, kurā noteiktas bezatlīdzības lietošanā nododamās ceļa zemes nodalījuma joslas daļas robežas, ir šī lēmuma neatņemama sastāvdaļa.
3. Noteikt, ka pašvaldības aģentūrai “Carnikavas komunālserviss” pēc Būvju nodošanas ekspluatācijā nodrošināt Būvju, izvietoto ceļa zīmju un bezatlīdzības lietošanā nodotās ceļa zemes nodalījuma joslas daļas ikdienas uzturēšanu, tostarp ne retāk kā reizi gadā atjaunot gājēju pārejas horizontālo apzīmējumu un virziena saliņu, šim nolūkam ikgadējā budžeta projektā paredzot nepieciešamo finansējumu 300 euro apmērā.
4. Centrālās pārvaldes Nekustamā īpašuma nodaļai sešu mēnešu laikā pēc Būvju nodošanas ekspluatācijā nodrošināt to reģistrāciju Nekustamā īpašuma valsts kadastra informācijas sistēmā un zemesgrāmatā normatīvajos aktos noteiktajā kārtībā, reģistrācijai nepieciešamos izdevumus apmaksājot no nodaļas budžeta tāmes līdzekļiem, kā arī aktualizēt pašvaldības īpašumu interaktīvo karti. 
5. Centrālās pārvaldes Juridiskajai un iepirkumu nodaļai organizēt 1. punktā minētā līguma parakstīšanu.
6. Pašvaldības priekšsēdētājam parakstīt 1. punktā minēto līgumu.
7. Pašvaldības izpilddirektora vietniecei veikt šī lēmuma izpildes kontroli.



 Pašvaldības domes priekšsēdētājs					G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@ - JIN, NĪN, APN, TPN, ĀBV, CKS, IDRV

Santa Ruģēna, santa.rugena@adazunovads.lv

